pythainlp/thaigov-v2-corpus-22032023 huggingface dataset:
วันจันทร์ที่ 21 มิถุนายน 2564
รมว.ยุติธรรม เผย ร่างกม. JSOC เสร็จแล้ว เชื่อหากสำเร็จสังคมจะปลอดภัยมากขึ้น มอบผู้ช่วย รมว.ยุติธรรม ประสานติดตามดันเข้าที่ประชุมสภา
นายสมศักดิ์ เทพสุทิน รัฐมนตรีว่าการกระทรวงยุติธรรม เผย ร่างกฎหมาย JSOC เสร็จแล้ว เชื่อหากสำเร็จสังคมจะปลอดภัยมากขึ้น มอบผู้ช่วยรัฐมนตรีประจำกระทรวงยุติธรรม ประสานติดตาม ประกบร่างฯ กลุ่ม ส.ส.หญิง พปชร. ดันเข้าที่ประชุมสภา
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการดำเนินการของศูนย์เฉพาะกิจเฝ้าระวังความปลอดภัยของประชาชน (JSOC) ว่า ล่าสุดตนได้ให้ฝ่ายกฎหมายร่างกฎหมายเบื้องต้นเสร็จแล้ว โดยใช้ชื่อว่า ร่าง พ.ร.บ.ป้องกันการกระทำผิดซ้ำของผู้กระทำผิดอุกฉกรรจ์ที่ใช้ความรุนแรง พ.ศ.... โดยหลักสำคัญคือการควบคุมและเฝ้าระวังความปลอดภัยให้กับสังคม โดยเฉพาะผู้ที่กระทำความผิดในคดีร้ายแรง 7 ประเภท คือ ฆ่าข่มขืน ฆ่าข่มขืนเด็ก ฆาตกรต่อเนื่อง ฆาตกรโรคจิต ปล้นฆ่าชิงทรัพย์ ฆ่าสังหารหมู่ และผู้ค้ายาเสพติดรายใหญ่ รวมถึงผู้ต้องหาคดีสำคัญที่ต้องเฝ้าระวัง ที่พ้นโทษออกมาไม่ให้กลับไปกระทำผิดซ้ำอีก โดยเบื้องต้นกระทรวงยุติธรรมได้มีการจัดตั้งศูนย์ JSOC ขึ้นมา เพื่อเฝ้าระวังและเผยแพร่ข่าวสารให้สังคมรับรู้ ว่าถ้าผู้พ้นโทษเหล่านี้อยู่ที่ใด จะได้มีความระมัดระวังและเตรียมพร้อมรับมือให้มีความปลอดภัย ซึ่งการมีกฎหมายฉบับนี้ออกมารองรับจะทำให้การทำงานของศูนย์ JSOC มีประสิทธิภาพและทำให้สังคมเกิดความปลอดภัยมากขึ้น
นายสมศักดิ์ กล่าวอีกว่า นอกจากนี้ยังจะมีเรื่องของการใช้กำไล EM ในการควบคุมผู้ต้องหาเหล่านี้ รวมถึงการจำกัดบริเวณ ก่อนที่พวกเขาจะพ้นโทษ เพื่อให้สังคมรับรู้ว่าพวกเขากำลังจะพ้นโทษออกมาสู่สังคมแล้ว เพื่อให้เกิดการเฝ้าระวัง ซึ่งตนเชื่อว่าจะดีกว่าปล่อยพวกเขาออกมาเมื่อพ้นโทษโดยที่สังคมไม่มีการเตรียมตัวอะไรเลย รวมทั้งให้ผู้ที่จะพ้นโทษเกิดการปรับตัวอยู่ในสังคมได้อย่างปกติ ซึ่งเรื่องนี้เราได้มีการสำรวจความคิดเห็นไปแล้วหลายครั้ง โดยกำลังทำต่อเนื่องเปิดรับความคิดเห็นให้มากที่สุด ซึ่งเสียงส่วนใหญ่เห็นด้วยกับสิ่งที่เรากำลังจะทำ ทั้งนี้ตนได้มอบหมายให้ น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม ประสานติดตามการเสนอร่างกฎหมายฉบับนี้ ซึ่งตนทราบมาว่า ทางกลุ่ม ส.ส.หญิงพรรคพลังประชารัฐก็จะเสนอร่างกฎหมายในลักษณะแบบนี้ด้วยเช่นกัน ซึ่งคงจะมีการหารือเพื่อเสนอประกบเข้าสู่การพิจารณาของสภาผู้แทนราษฎรไปในคราวเดียวกัน
วันจันทร์ที่ 21 กุมภาพันธ์ 2565
คปภ. ปฐมนิเทศนักศึกษา วปส. รุ่นที่ 10 ฉายภาพระบบงานของ คปภ.
คปภ. จัดปฐมนิเทศนักศึกษา วปส. รุ่นที่ 10 ประจำปี 2565 เพื่อให้ความรู้หลักการพื้นฐานด้านประกันภัย บทบาทหน้าที่ของสำนักงาน คปภ. เชื่อมความสัมพันธ์ รวมทั้งการแนะนำการศึกษาค้นคว้าเพื่อทำรายงานวิชาการการศึกษากลุ่ม (Group Project : GP)
สำนักงานคณะกรรมการกำกับและส่งเสริมการประกอบธุรกิจประกันภัย (สำนักงาน คปภ.) โดยสถาบันวิทยาการประกันภัยระดับสูง (วปส.) ได้จัดปฐมนิเทศนักศึกษา วปส. รุ่นที่ 10 ประจำปี 2565 เพื่อให้ความรู้หลักการพื้นฐานด้านประกันภัย บทบาทหน้าที่ของสำนักงาน คปภ. เชื่อมความสัมพันธ์ รวมทั้งการแนะนำการศึกษาค้นคว้าเพื่อทำรายงานวิชาการการศึกษากลุ่ม (Group Project : GP) ตลอดจนการทำกิจกรรมเพื่อสาธารณประโยชน์ร่วมกัน ระหว่างวันที่ 17-19 กุมภาพันธ์ 2565 ณ โรงแรมโรแมนติค รีสอร์ท แอนด์ สปา เขาใหญ่ จังหวัดนครราชสีมา
ในโอกาสนี้ ดร.สุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (เลขาธิการ คปภ.) ได้บรรยายพิเศษในหัวข้อ “นโยบายของสำนักงาน คปภ. กับความท้าทายในการกำกับและส่งเสริมธุรกิจประกันภัยภายใต้ New Normal Digital Economy” โดยมีใจความสำคัญตอนหนึ่งว่า การกำกับดูแลของสำนักงาน คปภ. ในปัจจุบันจะกำกับดูแลเท่าที่จำเป็น แต่ดำเนินการเชิงรุกในลักษณะ Proactive โดยจะเน้นการส่งเสริมและพัฒนานวัตกรรมเทคโนโลยีด้านประกันภัยใหม่ ๆ และให้ความสำคัญกับการส่งเสริมประชาชนทุกระดับสามารถเข้าถึงระบบประกันภัย ตลอดจนเพิ่มประสิทธิภาพการคุ้มครองสิทธิประโยชน์ด้านประกันภัย นอกจากนี้ ในส่วนของการพัฒนาผลิตภัณฑ์ใหม่ ๆ มุ่งเน้นสนับสนุนให้ผลิตภัณฑ์ประกันภัยแบบ Customer-Centric โดยคำนึงความต้องการของลูกค้าเป็นหลัก ทั้งนี้การแพร่ระบาดของ COVID-19 ทำให้ประชาชนเห็นความสำคัญของการทำประกันภัย แต่ในขณะเดียวกันก็เป็น Lesson Learned ที่จะต้องนำมาปรับปรุงทุกองคาพยพในระบบประกันภัย รวมทั้งยังจำเป็นต้องเร่งฟื้นฟูความเชื่อมั่นของธุรกิจประกันภัย พร้อมขับเคลื่อนภาคธุรกิจประกันภัยไปสู่ยุค Digital New Normal อย่างแท้จริง
การปฐมนิเทศครั้งนี้ยังมีการบรรยายวิชาการในหัวข้อ “หลักการและกฎหมายประกันภัยที่ควรรู้” โดย นายชัยยุทธ มังศรี รองเลขาธิการ ด้านกฎหมาย คดี และคุ้มครองสิทธิประโยชน์ ซึ่งได้ฉายภาพหลักการและสาระสำคัญของกฎหมายประกันภัยทั้งระบบที่จำเป็นจะต้องทราบ พร้อมหยิบยกกรณีศึกษาเป็นประเด็นข้อกฎหมายในเรื่องประกันภัยโควิดแบบ เจอ-จ่าย-จบ รวมทั้งมีการแนะนำ “หลักเกณฑ์วิธีการทำรายงานวิชาการการศึกษากลุ่ม (Group Project : GP)” โดย ดร.นิรัตน์ ทรัพย์ทวีธรรม ผู้อำนวยการฝ่ายอาวุโส ฝ่ายสถาบันวิทยาการประกันภัยระดับสูง ได้ให้คำแนะนำแนวทางการศึกษาค้นคว้าเพื่อทำรายงานวิชาการแก่นักศึกษา นอกจากนี้ ได้ทำกิจกรรมเพื่อสาธารณประโยชน์โดยทำบุญและร่วมกันทำความสะอาดบริเวณวัด ณ วัดคลองตาลอง อำเภอปากช่อง จังหวัดนครราชสีมา อีกด้วย
“การปฐมนิเทศ วปส.รุ่นที่ 10 ครั้งนี้ถือได้ว่าครบเครื่องและเข้มข้นในด้านวิชาการเพื่อปูพื้นฐานความรู้หลักการด้านการประกันภัยให้กับนักศึกษาก่อนเริ่มเรียนจริงและกิจกรรมเสริมสร้างความสัมพันธ์การละลายพฤติกรรม เพื่อให้นักศึกษาทุกคนมีส่วนร่วม โดยเน้นพัฒนาการเรียนรู้ผ่านการปฏิบัติจริงและแลกเปลี่ยนความรู้ ประสบการณ์ร่วมกันก่อนที่จะเข้าห้องเรียนเพื่อศึกษาแบบสหวิทยาการด้านประกันภัย รวมทั้งเป็นการเตรียมความพร้อมในการจัดทำรายงานวิชาการการศึกษากลุ่มตามหัวข้อยุทธศาสตร์ประกันภัยด้านต่าง ๆ ที่ต้องการขับเคลื่อน อันจะช่วยส่งเสริมและเพิ่มประสิทธิภาพของระบบประกันภัยของไทยอีกด้วย” เลขาธิการ คปภ. กล่าวในตอนท้าย
วันพุธที่ 18 พฤษภาคม 2565
ผลการตรวจพบการกระทำความผิดประจำเดือนเมษายน 2565
กรมศุลกากรมีนโยบายให้การเร่งรัดปราบปรามการลักลอบและหลีกเลี่ยงนำสินค้าเข้ามาในราชอาณาจักร เพื่อให้เกิดความเป็นธรรมในการจัดเก็บภาษี ปกป้องสังคมและสิ่งแวดล้อม จึงสั่งการให้หน่วยงานในสังกัดพร้อมหน่วยปฏิบัติการวางแผนตรวจค้นจับกุมอย่างเข้มงวดเป็นพิเศษ
นายชัยยุทธ คำคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า กรมศุลกากรมีนโยบายให้การเร่งรัดปราบปรามการลักลอบและหลีกเลี่ยงนำสินค้าเข้ามาในราชอาณาจักร เพื่อให้เกิดความเป็นธรรมในการจัดเก็บภาษี ปกป้องสังคมและสิ่งแวดล้อม จึงสั่งการให้หน่วยงานในสังกัดพร้อมหน่วยปฏิบัติการวางแผนตรวจค้นจับกุมอย่างเข้มงวดเป็นพิเศษ เพื่อสกัดกั้นป้องกันและปราบปรามการกระทำความผิดตาม พ.ร.บ.ศุลกากร พ.ศ. 2560 และกฎหมายอื่นที่เกี่ยวข้อง ไม่ว่าจะเป็น สินค้าเกษตร น้ำมัน ยาเสพติด IPRs และสินค้าละเมิดอนุสัญญา CITES โดยสืบสวนหาข่าวและออกลาดตระเวนด้วยรถยนต์ ตรวจค้นรถบรรทุก โกดัง แหล่งจำหน่าย สถานที่เก็บรักษาที่เชื่อได้ว่ามีของผิดกฎหมายเก็บซุกซ่อนอยู่ อีกทั้งยังมีแผนการป้องกันและปราบปรามสินค้าดังกล่าวในช่วงเวลาที่มีความเสี่ยงในการลักลอบนำสินค้าเข้ามาในราชอาณาจักรเพิ่มขึ้น นอกจากนี้ มีการบูรณาการกับหน่วยงานบังคับใช้กฎหมายอื่นทั้งในและต่างประเทศอย่างต่อเนื่อง อาทิ ทหาร กอ.รมน. ป.ป.ส. บช.ปส. กรมอุทยานแห่งชาติ สัตว์ป่า และพันธุ์พืช สำนักงานสภาความมั่นคงแห่งชาติ สถานทูตต่าง ๆ องค์การตำรวจสากล (Interpol) สำนักงานป้องกันและปราบปรามยาเสพติด (Drug Enforcement Administration: DEA) เป็นต้น เพื่อแลกเปลี่ยนข้อมูลการข่าวระหว่างกันสำหรับการตรวจพบการกระทำความผิดตามกฎหมายศุลกากรประจำเดือนเมษายน 2565 มีจำนวน 1,808 คดี คิดเป็นมูลค่ารวม 275.3 ล้านบาท มีผลงานที่น่าสนใจ ดังนี้
1. ผลการจับกุมยาเสพติด
- เมื่อวันที่ 6 เมษายน 2565 กองสืบสวนและปราบปรามร่วมกับชุดปฏิบัติการ Airport Interdiction Task Force (AITF) ทำการตรวจพัสดุไปรษณีย์ด่วนพิเศษ ปลายทางต่างประเทศ พบเคตามีน ปริมาณ 2,019 กรัม มูลค่า 2,019,000 บาท
- เมื่อวันที่ 28 เมษายน 2565 กองสืบสวนและปราบปรามร่วมกับชุดปฏิบัติการ Airport Interdiction Task Force (AITF) ทำการตรวจพัสดุไปรษณีย์ด่วนพิเศษ ปลายทางต่างประเทศ พบเมทแอมเฟตามีน ซุกซ่อนในเก้าอี้สตูล พบเมทแอมเฟตามีน ปริมาณ 1,980 กรัม มูลค่า 1,188,000 บาท
ทั้งนี้ สถิติการตรวจยึดยาเสพติดและวัตถุออกฤทธิ์ต่อจิตและประสาทในเดือนเมษายน 2565 มีจำนวน 9 คดี มูลค่า 10.02 ล้านบาท
2. ผลการจับกุมบุหรี่
เมื่อวันที่ 5 เมษายน 2565 กองสืบสวนและปราบปรามและสำนักงานศุลกากรภาคที่ 4 ได้ทำการตรวจค้น โกดัง ซอยสายบัญฑิต ตำบลคลองแห อำเภอหาดใหญ่ จังหวัดสงขลา พบบุหรี่ จำนวน 10,111,400 มวน มูลค่า 46,588,500 บาท โดยไม่พบเอกสารผ่านพิธีการศุลกากร
ทั้งนี้ สถิติการจับกุมบุหรี่และบุหรี่ไฟฟ้าในเดือนเมษายน 2565 ได้แก่ 1. บุหรี่ จำนวน 82 คดี มูลค่า 52.9 ล้านบาท 2. บารากู่ บารากู่ไฟฟ้า บุหรี่ไฟฟ้า และอุปกรณ์ จำนวน 37 คดี มูลค่า 205,685 บาท
3. ผลการจับกุมสินค้าเกษตร
เมื่อวันที่ 5 เมษายน 2565 กองสืบสวนและปราบปราม โดยชุดสืบสวนและปราบปรามเคลื่อนที่เร็ว และด่านศุลกากรสงขลา ได้เข้าตรวจค้นโกดัง ตำบลหาดใหญ่ อำเภอหาดใหญ่ จังหวัดสงขลา พบสินค้าหอมใหญ่ฮอลแลนด์ บรรจุกระสอบ น้ำหนัก 735 กิโลกรัม หอมแดงพม่า บรรจุกระสอบ น้ำหนัก 8,000 กิโลกรัม และแป้งโรตี น้ำหนัก 2,000 กิโลกรัม มูลค่า 362,050 บาท โดยไม่พบเอกสารหรือหลักฐานการผ่านพิธีการศุลกากรโดยถูกต้อง
ทั้งนี้ สถิติการจับกุมสินค้าเกษตร ในเดือนเมษายน 2565 มีจำนวน 57 คดี มูลค่า 2.4 ล้านบาท
วันเสาร์ที่ 4 มิถุนายน 2565
​พระราชพิธีเฉลิมพระชนมพรรษาสมเด็จพระนางเจ้าฯ พระบรมราชินี  3 มิถุนายน 2565
​พระราชพิธีเฉลิมพระชนมพรรษาสมเด็จพระนางเจ้าฯ พระบรมราชินี  3 มิถุนายน 2565
วันนี้ (3 มิถุนายน 2565) เวลา 17.00 น. นางวรวรรณ ชิตอรุณ รองปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินไปในการพระราชพิธีเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนายน 2565 ณ พระอุโบสถวัดพระศรีรัตนศาสดาราม
วันจันทร์ที่ 28 มิถุนายน 2564
หนุน! ขึ้นทะเบียนผู้ติดยาเสพติด เร่งฟื้นฟูคุณภาพชีวิตให้ดีขึ้น
....
รัฐบาล ยังคงเดินหน้าแก้ไขปัญหายาเสพติดอย่างต่อเนื่อง ล่าสุด นายกรัฐมนตรีได้สั่งการไปยังกระทรวงยุติธรรม และหน่วยงานที่เกี่ยวอย่าง ป.ป.ส.
.
โดยให้เร่งสำรวจผู้ที่ติดยาเสพติดในทุกพื้นที่ทุกหมู่บ้าน และผู้ที่ติดยาเสพติดนั้น จะต้องขึ้นทะเบียนเพื่อนำไปบำบัดรักษา รวมทั้งการปราบปรามยาเสพติดในส่วนของนายทุน ผู้ค้าหรือการจำหน่ายต่าง ๆ จะต้องดำเนินการอย่างเข้มงวด
.
ปัจจุบัน สำนักงาน ป.ป.ส. ได้เปิดระบบให้ผู้ติดยาเสพติดที่สมัครใจ สามารถลงทะเบียนได้ที่https://nccdor.nccd.go.th/mqrcode/formtreatโดยผู้สมัครใจเข้ารับการบำบัดรักษายาเสพติด จะไม่มีความผิด ไม่มีประวัติและไม่มีโทษ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 30 พฤศจิกายน 2564
ผู้ตรวจราชการกระทรวงดิจิทัลฯ ประชุมหารือจัดทำแผนตรวจราชการ ปี 65
ผู้ตรวจราชการกระทรวงดิจิทัลฯ ประชุมหารือจัดทำแผนตรวจราชการ ปี 65
เมื่อวันที่ 30 พ.ย.64 นางสาวสุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมหารือเพื่อจัดทำแผนการตรวจราชการของผู้ตรวจราชการกระทรวงดิจิทัลเพื่อเศรษฐกิจและสังคม ประจำปีงบประมาณ พ.ศ.2565 เพื่อเป็นกรอบแนวทางในการติดตาม ชี้แจง แนะนำหรือทำความเข้าใจกับส่วนราชการ รัฐวิสาหกิจ และหน่วยงานในสังกัดกระทรวงฯ รวมทั้งเร่งรัดการดำเนินงานแผนงาน/โครงการตามนโยบายรัฐบาลและนโยบายกระทรวง ตลอดจนการปฏิบัติงานตามภารกิจของกระทรวงดิจิทัลเพื่อเศรษฐกิจและสังคม ให้มีประสิทธิภาพและเกิดประโยชน์สูงสุด เป็นไปตามหลักการบริหารกิจการบ้านเมืองที่ดี โดยได้พิจารณากำหนดแผนงาน/โครงการสำคัญภายใต้ยุทธศาสตร์กระทรวงฯ ทั้ง 7 ยุทธศาสตร์ เพื่อบรรจุในแผนการตรวจราชการฯ ดังกล่าว ประกอบด้วย ยุทธศาสตร์ที่ ๑ พัฒนาโครงสร้างพื้นฐานดิจิทัลของประเทศ ได้แก่ โครงการบริการอินเทอร์เน็ตสาธารณะสู่ชุมชน ยุทธศาสตร์ที่ ๒ เพิ่มศักยภาพการแข่งขันของประเทศโดยการใช้เทคโนโลยีและนวัตกรรมดิจิทัล ได้แก่ โครงการยกระดับเมืองน่าอยู่ เมืองทันสมัย เพื่อคนไทยเท่าเทียมและเท่าทัน ยุทธศาสตร์ที่ ๓ ยกระดับคุณภาพชีวิตของประชาชนด้วยเทคโนโลยีดิจิทัล ได้แก่ โครงการยกระดับศูนย์การเรียนรู้ ICT ชุมชนสู่ศูนย์ดิจิทัลชุมชน ยุทธศาสตร์ที่ ๔ ส่งเสริมการให้บริการแก่ประชาชน ภาครัฐ และภาคเอกชนในรูปแบบดิจิทัล ได้แก่ โครงการจัดทำบัญชีข้อมูลภาครัฐ (Government Data Catalog) ยุทธศาสตร์ที่ ๕ พัฒนากำลังคนให้พร้อมเข้าสู่ยุคดิจิทัล ได้แก่ โครงการเรียนโค้ดดิ้งพัฒนา STEM ยุทธศาสตร์ที่ ๖ สร้างและส่งเสริมความเชื่อมั่นในการใช้เทคโนโลยีดิจิทัล ได้แก่ โครงการพัฒนาบริการโครงสร้างพื้นฐานและความมั่นคงปลอดภัยด้านดิจิทัล กิจกรรม ให้บริการเฝ้าระวังภัยคุกคามไซเบอร์ให้กับบริการออนไลน์ภาครัฐ และจัดการเหตุการณ์ภัยคุกคามไซเบอร์ให้กับโครงสร้างพื้นฐานสำคัญทางสารสนเทศ (CII) เพื่อเพิ่มความเชื่อมั่นในการให้บริการ โดยทำงานร่วมกับหน่วยงานของรัฐ/เอกชน และ ยุทธศาสตร์ที่ ๗ ส่งเสริมเศรษฐกิจและสังคมที่เป็นมิตรต่อสิ่งแวดล้อมด้วยเทคโนโลยีดิจิทัล ได้แก่ โครงการปรับปรุงและเพิ่มประสิทธิภาพการตรวจวัดข้อมูลอุตุนิยมวิทยาระดับอำเภอให้เป็นระบบอัตโนมัติ
***************************
วันพุธที่ 23 มิถุนายน 2564
กรมทางหลวง กระทรวงคมนาคม เร่งสร้างทางแยกต่างระดับแยกสนามบิน จังหวัดสุราษฎร์ธานี
รองรับการเชื่อมต่อระบบคมนาคมในอนาคต
กรมทางหลวง (ทล.) กระทรวงคมนาคม โดยสำนักก่อสร้างสะพาน เปิดเผยถึงความคืบหน้าโครงการก่อสร้างทางแยกต่างระดับจุดตัดทางหลวงหมายเลข 41 กับทางหลวงหมายเลข 417 (แยกสนามบิน) จังหวัดสุราษฎร์ธานี ปัจจุบันดำเนินการก่อสร้างไปแล้ว 23% จุดตัดเส้นทางดังกล่าวเชื่อมโยงสนามบินสุราษฎร์ธานีกับภาคใต้ฝั่งตะวันออก และเป็นเส้นทางหลักในการเดินทางลงสู่ภาคใต้ตอนล่าง ทำให้บริเวณดังกล่าวมีปริมาณการจราจรสูงขึ้น อีกทั้งในระยะ 1 กิโลเมตร ยังเป็นทางเข้าออกสนามบินสุราษฎร์ธานี ทำให้บริเวณแยกนี้มีการจราจรหนาแน่นและมีอุบัติเหตุเกิดขึ้นบ่อยครั้ง รัฐบาลจึงได้มีการอนุมัติงบประมาณก่อสร้างทางแยกต่างระดับเพื่อรองรับปริมาณจราจรและช่วยบรรเทาปัญหาดังกล่าว
โดยการออกแบบทางแยกได้มีการสำรวจและวิเคราะห์ในด้านวิศวกรรมอย่างละเอียดควบคู่กับการศึกษาผลกระทบสิ่งแวดล้อมและการดำเนินงานด้านการมีส่วนร่วมของประชาชน เพื่อให้ได้มาซึ่งรูปแบบที่มีความสอดคล้องกับความต้องการของประชาชนและเกิดผลกระทบน้อยที่สุด โครงการดังกล่าวอยู่บนทางหลวงหมายเลข 41 ระหว่าง กม. 159+460 - กม. 162+661 และทางหลวงหมายเลข 417 ระหว่าง กม. 0 - กม. 0+950 ระยะทางรวมทั้งหมด 4.16 กิโลเมตร ลักษณะโครงการก่อสร้าง 5 ส่วน ประกอบด้วย ก่อสร้างสะพานคอนกรีต 4 ช่องจราจร กว้าง 15 เมตร ยาว 477.27 เมตร ก่อสร้างสะพานคอนกรีต ขนาด 2 ช่องจราจร ทางรถกว้าง 9.50 - 12 เมตร ยาว 627.5 เมตร ก่อสร้างสะพานคอนกรีต 1 ช่องจราจร กว้าง 6.5 - 10 เมตร ยาว 597 เมตร ก่อสร้างสะพานคอนกรีตแบบ BOX Beam ขนาด 4 ช่องจราจร กว้าง 15 เมตร ยาว 93 เมตร และก่อสร้างสะพานคอนกรีตแบบ Plank ขนาด 1 - 4 ช่องจราจร ทางรถกว้าง 11 - 17 เมตร ยาว 112 เมตร นอกจากนั้นเป็นงานก่อสร้างและขยายผิวจราจร งานระบบน้ำและบ่อพัก งานไฟฟ้าส่องสว่าง อุปกรณ์อำนวยความปลอดภัยและงานตีเส้นจราจรป้ายจราจร โดยใช้งบประมาณสร้างทั้งสิ้น 1,324,951,800 บาท คาดว่า การก่อสร้างจะแล้วเสร็จปี 2566
โครงการดังกล่าวเป็นการเพิ่มประสิทธิภาพรองรับด้านการจราจรที่เพิ่มสูงขึ้น ให้สะดวก รวดเร็ว ปลอดภัย ป้องกันการสูญเสียที่เกิดจากอุบัติเหตุของประชาชนในพื้นที่และที่สัญจรทั่วไป เชื่อมโยงรองรับปริมาณการจราจรที่จะเพิ่มขึ้นในอนาคต เนื่องจากจุดตัดบริเวณดังกล่าวเป็นเส้นทางเชื่อมโยงภาคใต้และฝั่งตะวันออกกับทางเข้า - ออก สนามบินสุราษฎร์ธานี รวมทั้งเป็นการพัฒนาส่งเสริมให้เป็นศูนย์กลางการคมนาคมขนส่งทางถนนสู่ภาคใต้ แก้ปัญหาการจราจรติดขัด และอำนวยความปลอดภัยต่อผู้ใช้รถใช้ถนน บนทางหลวงหมายเลข 41 และทางหลวงหมายเลข 417 เพื่อรองรับการเชื่อมต่อระบบโครงข่ายทางหลวงที่สำคัญของประเทศให้สมบูรณ์ และเป็นการสนับสนุนการกระจายความเจริญสู่ภูมิภาค ทั้งนี้ ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
วันเสาร์ที่ 28 พฤษภาคม 2565
อุตสาหกรรมชีวภาพโต ปี64 ต่างชาติสนใจลงทุน 7.6หมื่นล้าน รัฐบาลตั้งเป้าเป็นฮับอาเซียนในปี 2570
รองโฆษกรัฐบาลเผยอุตสาหกรรมชีวภาพโต ปี64 ต่างชาติสนใจลงทุน 7.6หมื่นล้าน รัฐบาลตั้งเป้าเป็นฮับอาเซียนในปี 2570
วันนี้(28พ.ค.65)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยถึงการเยือนประเทศญี่ปุ่นของนายกรัฐมนตรีพล.อ.ประยุทธ์จันทร์โอชาเมื่อวันที่26-27พ.ค.ว่าส่วนหนึ่งของการกล่าวปาฐกถาบนเวทีนิคเคอิฟอรั่มนายกฯได้กล่าวถึงการขับเคลื่อนเศรษฐกิจประเทศที่มุ่งเป้าสร้างความสมดุลลดความเหลื่อมล้ำและขยายการเติบโตทางเศรษฐกิจซึ่งการดำเนินการดังกล่าวครอบคลุมการผลักดันให้ประเทศไทยเป็นศูนย์กลางอุตสาหกรรมชีวภาพของอาเซียน(Bio Hub of ASEAN)ภายในปีพ.ศ. 2570ทั้งนี้รัฐบาลได้ออกมาตรการพัฒนาอุตสาหกรรมชีวภาพที่ครอบคลุมหลายด้านตั้งแต่ปี2561และมีนักลงทุนต่างชาติเข้ามาขอรับการส่งเสริมการลงทุนจากสำนักงานคณะกรรมการส่งเสริมการลงทุนเพิ่มขึ้นต่อเนื่องเฉพาะในปี2564มีโครงการที่ได้รับอนุมัติการส่งเสริมการลงทุนในอุตสาหกรรมชีวภาพเช่นการเกษตรและแปรรูปอาหารเทคโนโลยีชีวภาพรวม222โครงการมูลค่าเงินลงทุน7.65หมื่นล้านบาทอาทิ1)โครงการผลิตพลาสติกชีวภาพชนิดThermoplastic Strachในพื้นที่เขตเศรษฐกิจภาคตะวันออก2)โครงการผลิตพลาสติกชีวภาพชนิดPolylactic Acidในจังหวัดนครสวรรค์และ3)โครงการผลิตหลอดดูดน้ำย่อยสลายได้จากเศษแป้งจังหวัดขอนแก่น
สำหรับความคืบหน้าโครงการของภาคเอกชนเช่นโครงการไบโอฮับเอเซียที่จ.ฉะเชิงเทรามูลค่าลงทุน57,600ล้านบาทซึ่งเป็นการพัฒนาพื้นที่อุตสาหกรรมเชิงนิเวศอัจฉริยะเช่นพลังงานชีวภาพเคมีชีวภาพและอาหารแห่งอนาคตสำหรับคนและสัตว์มีการลงนามสัญญาร่วมทุนกับนักลงทุนต่างชาติแล้วและเกษตรกรสนใจเข้าร่วมโครงการกว่า6หมื่นครัวเรือน
ส่วนการดำเนินงานภายใต้มาตรการอื่นซึ่งประกอบด้วยการกระตุ้นความต้องการในการซื้อสินค้าและบริการการขจัดปัญหาและอุปสรรคเช่นการปรับปรุงร่างพ.ร.บ.อ้อยและน้ำตาลการปรับปรุงกฎกระทรวงต่างๆเพื่อเอื้อต่อการพัฒนาอุตสาหกรรมฯการใช้แผนที่เกษตรเพื่อจัดการการปลูกพืชเศรษฐกิจให้เหมาะกับสภาพพื้นดินการออกไปรับรองผลิตภัณฑ์พลาสติกที่ย่อยสลายได้ทางชีวภาพให้แก่ผู้ประกอบการเพื่อให้สามารถยื่นขอยกเว้นภาษีเงินได้นิติบุคคลการจัดทำหลักสูตรฝึกอบรมเพื่อสร้างบุคลากรและผู้เชี่ยวชาญด้านชีวภาพและการพัฒนาศูนย์ข้อมูลอัจฉริยะอุตสาหกรรมชีวภาพเป็นต้น
“อย่างไรก็ตามการดำเนินการยังพบปัญหาและอุปสรรคอยู่บ้างเช่นสถานการณ์การแพร่ระบาดของไวรัสโควิด-19ทำให้การลงทุนของภาคเอกชนไม่เป็นไปตามแผนที่วางไว้บางจังหวัดยังพบปัญหาด้านผังเมืองที่ไม่สอดคล้องกับการพัฒนาโครงการอุตสาหกรรมฯบุคคลากรที่มีทักษะและความเชี่ยวชาญไม่เพียงพอและปริมาณเม็ดพลาสติกชีวภาพที่ผลิตในประเทศมีไม่เพียงพอต่อความต้องการของอุตสาหกรรมชีวภาพซึ่งทั้งหมดนี้รัฐบาลได้เร่งดำเนินการเพื่อแก้ไขอยู่เพื่อให้เกิดการใช้ศักยภาพด้านการเกษตรของประเทศที่มีอยู่มากเป็นฐานรองรับการขยายตัวอุตสาหกรรมชีวภาพที่ค่าเฉลี่ยตลาดโลกเติบโตไม่ต่ำกว่า14%ซึ่งหมายความว่าเกษตรกรจะมีรายได้มากขึ้นและอย่างยั่งยืนรวมถึงเศรษฐกิจเติบโตและผนวกการส่งเสริมการรักษาสิ่งแวดล้อมเข้าด้วยกัน”นางสาวรัชดากล่าว
-------
วันอังคารที่ 2 พฤศจิกายน 2564
รปภ.ศูนย์ราชการ เฮ!! รมว.เฮ้ง สั่งเคลียร์ค้างจ่ายค่าแรง นายจ้างควักเพิ่ม 1.84 ล้านบาท กลับเข้าทำงานแล้ว
รมว.แรงงาน สั่งอธิบดี กสร. เคลียร์ปัญหาบริษัทรักษาความปลอดภัยจ่ายค่าจ้างให้ลูกจ้างพนักงานรักษาความปลอดภัย 242 คน เพียงครึ่งเดียว ผลนายจ้างจ่ายเพิ่มแล้ว 1.84 ล้านบาท ลูกจ้างกลับเข้าทำงานตามปกติ
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กรณีลูกจ้างรักษาความปลอดภัย ศูนย์ราชการแจ้งวัฒนะ หยุดปฏิบัติหน้าที่เพราะได้รับค่าจ้างเพียงครึ่งเดียวนั้น เป็นลูกจ้างของบริษัท รักษาความปลอดภัย ที.เอส.จี.อินเตอร์การ์ด จำกัด ตั้งอยู่เลขที่ 109/8 ซอยสรงประภา 15 แขวงดอนเมือง เขตดอนเมือง กทม. มีลูกจ้าง จำนวน 242 คน สาเหตุเนื่องมาจากลูกจ้างโดนหักเงินค่าจ้างโดยไม่ทราบสาเหตุ จำนวน 6 ราย โดยค่าจ้างรายวันต้องจ่ายทุกวันที่ 1 ของเดือนถัดไป และลูกจ้างทุกคนได้รับค่าจ้างเพียงครึ่งหนึ่งของค่าจ้างรายวันตลอดรอบการจ่ายค่าจ้าง เมื่อสอบถามกับบริษัทไม่ได้คำตอบ ทำให้ลูกจ้างไม่มาปฏิบัติงาน รัฐบาลภายใต้การนำของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรีซึ่งกำกับดูแลกระทรวงแรงงาน ได้มีความห่วงใยลูกจ้างกลุ่มนี้และกำชับมายังกระทรวงแรงงานให้ช่วยเหลือพี่น้องผู้ใช้แรงงานให้ได้รับสิทธิประโยชน์ตามกฎหมายคุ้มครองแรงงาน จึงได้สั่งการให้กรมสวัสดิการและคุ้มครองแรงงานส่งพนักงานตรวจแรงงานเข้าตรวจสอบข้อเท็จจริง และได้รับรายงานกลับมาว่า บริษัททำสัญญารักษาความปลอดภัยกับบริษัท ธนารักษ์พัฒนาสินทรัพย์ จำกัด มีกำหนดระยะเวลา 2 ปี ดูแลรักษาความปลอดภัยบริเวณอาคาร a และ b เริ่มสัญญา ณ วันที่ 1 พฤษภาคม 2563 และจะสิ้นสุดในปี 2565 เมื่อวันที่ 1 พฤศจิกายน 2564 ซึ่งเป็นวันจ่ายค่าจ้างนายจ้างจ่ายค่าจ้างเพียงครึ่งเดียว หลังจากที่เจ้าหน้าที่ได้เข้าไปพูดคุย นายจ้างได้จ่ายเงินส่วนที่ค้างจ่ายอีกจำนวน 1.84 ล้าน ให้กับลูกจ้างในวันที่ 2 พฤศจิกายน 2564 เวลา 15.00 น. รวมเป็นเงินค่าจ้างทั้งสิ้น 3.68 ล้านบาท ทำให้ขณะนี้ลูกจ้างกลับเข้าทำงานแล้ว โดยนายจ้างและตัวแทนลูกจ้างได้ปรับความเข้าใจกันเป็นที่เรียบร้อยแล้ว
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า กรมได้มอบหมายให้นางเจริญพิศ เอกอุรุ ผู้ตรวจราชการกรมและพนักงานตรวจแรงงานเข้าตรวจสอบข้อเท็จจริงดังกล่าว และเพื่อเป็นการป้องกันมิให้เกิดเหตุการณ์เช่นนี้เกิดขึ้นอีกพนักงานตรวจแรงงาน สำนักงานสวัสดิการและคุ้มครองแรงงานกรุงเทพมหานครพื้นที่ 9 ได้ออกหนังสือเชิญนายจ้าง เพื่อตรวจสอบเท็จจริง ในรายละเอียดเพิ่มเติมในวันที่ 5 พฤศจิกายน 2564 และกำชับให้นายจ้างดูแลลูกจ้างให้ได้รับสิทธิประโยชน์ตามกฎหมาย พร้อมย้ำเตือนไม่ให้ค้างจ่ายค่าจ้างอีกหากนายจ้างไม่ปฏิบัติตามก็จะดำเนินคดีต่อไป
วันอาทิตย์ที่ 28 สิงหาคม 2565
ครม. ไฟเขียว! ไทยเสนอตัวเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 หวังกระตุ้นเศรษฐกิจประเทศหลังโควิด
.....
ที่ประชุม ครม. (23 ส.ค. 65) เห็นชอบให้ประเทศไทยสมัครเข้ารับการคัดเลือกเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 พร้อมเห็นชอบกรอบวงเงินในการจัดประชุม 350 ล้านบาท และหากไทยได้รับคัดเลือกเป็นเจ้าภาพฯ คาดว่าจะมีการจัดประชุมในช่วงเดือน มิ.ย. - ก.ค. 66 ณ กรุงเทพมหานคร นับเป็นการส่งเสริมบทบาทของไทยในฐานะผู้นำการดำเนินการภายใต้กรอบการดำเนินงานของอนุสัญญาคุ้มครองมรดกโลกฯ
.
ประเทศไทยจะได้รับประโยชน์ในการพัฒนาองค์ความรู้ รวมถึงโอกาสในการเข้าถึงโครงการ กิจกรรม และข้อริเริ่มใหม่ ๆ สู่การต่อยอด - ขยายความร่วมมือ เพื่อกระชับความสัมพันธ์กับองค์กรต่าง ๆ และนานาชาติต่อไป และยังช่วยกระตุ้นเศรษฐกิจประเทศภายหลังสถานการณ์โรคโควิด-19 โดยคาดว่าจะมีผู้เข้าร่วมประชุมไม่ต่ำกว่า 2,300 คน เกิดเม็ดเงินหมุนเวียนจากการใช้จ่ายด้านต่าง ๆ ทั้งในการเดินทาง ที่พัก การท่องเที่ยว ฯลฯ
#ไทยคู่ฟ้า#ร่วมต้านโควิด19
-------------------
วันอังคารที่ 11 มกราคม 2565
กรมเจ้าท่า กระทรวงคมนาคม แถลงกรณีเรือคลองแสนแสบปรับขึ้นราคา
...
ตามที่ได้มีการเสนอข่าวเรือคลองแสนแสบปรับขึ้นราคาอีก 1 บาท และจะมีผลตั้งแต่วันที่ 14 มกราคม 2565 นั้น กรมเจ้าท่า กระทรวงคมนาคม ขอชี้แจงจากเดิมในสถานการณ์ปกติจะมีประกาศคณะกรรมการเรือประจำทาง ปี 2559 กำหนดให้ค่าโดยสารสามารถปรับขึ้นลงตามอัตราราคาน้ำมัน ซึ่งในเดือนมีนาคม 2563 ที่ผ่านมา ราคาน้ำมันอยู่ที่ 24 บาท และมีอัตราค่าโดยสารของเส้นทางคลองแสนแสบ เริ่มต้นที่ 8 บาท แต่ด้วยสถานการณ์ในช่วงการแพร่ระบาดของโรคติดเชื้อไวรัส COVID-19 รัฐบาลได้ขอความร่วมมือประชาชนให้ปฏิบัติงานอยู่ที่บ้านและขอความร่วมมือลดการเดินทางโดยไม่จำเป็น ส่งผลให้ยอดผู้โดยสารเรือคลองแสนแสบ ลดลงอย่างมาก เหลือเพียงร้อยละ 10 ต่อวัน ทำให้การเดินเรือประจำทางประสบภาวะขาดทุนอย่างหนักและไม่สามารถเดินเรือได้ตามปกติ
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เปิดเผยว่า จากกรณีดังกล่าว บริษัท ครอบครัวขนส่ง จำกัด ผู้ดูแลการให้บริการเรือคลองแสนแสบ ได้ประสานและขออนุญาตกรมเจ้าท่า ปรับขึ้นราคาจากเดิมเริ่มต้นที่ 8 บาท ปรับเป็นเริ่มต้นที่ 9 บาท ตามประกาศกรมเจ้าท่าที่ 68/2563 เรื่อง กำหนดอัตราค่าโดยสารเรือกลประจำทางในเขตกรุงเทพมหานครและปริมณฑลเป็นการเฉพาะและชั่วคราวตามประกาศสถานการณ์ฉุกเฉิน โดยก่อนหน้านี้ บริษัท ครอบครัวขนส่ง จำกัด ให้ความร่วมมือไม่ปรับขึ้นค่าโดยสารเพื่อช่วยลดภาระของผู้โดยสาร แต่จากสถานการณ์ปัจจุบันราคาน้ำมันปรับสูงขึ้นเกินกว่าลิตรละ 25 บาท และตามเกณฑ์กรอบอัตราค่าโดยสารที่กรมเจ้าท่าได้กำหนดไว้ จึงสามารถจัดเก็บ ได้ที่ 9 บาท เป็นราคาที่สอดคล้องตรงกับประกาศกรมเจ้าท่าที่ 68/2563 ทั้งนี้ การเก็บค่าบริการเริ่มต้นเพิ่มอีก 1 บาทจะช่วยให้ผู้ให้บริการสามารถเดินเรือประจำทางได้ตามกฎหมายที่กำหนดไว้ และกรมเจ้าท่าจะพยายามหาแนวทางในการแก้ไขปัญหากับภาคส่วนต่างๆที่เกี่ยวข้องเพื่อลดผลกระทบกับประชาชนให้น้อยที่สุด และหากสถานการณ์ปรับเปลี่ยนหรือราคาน้ำมันปรับลดลง จะให้ผู้ประกอบการปรับลดอัตราค่าโดยสารลง เพื่อให้กระทบกับประชาชนที่เดินทางสัญจรทางน้ำน้อยที่สุด
วันพฤหัสบดีที่ 12 พฤษภาคม 2565
ผู้ช่วยโฆษก ศบค. ยืนยันการเดินทางในรูปแบบ Thailand Pass ยังไม่เปลี่ยนแปลง ย้ำผู้เดินทางที่ได้รับวัคซีนไม่ครบเกณฑ์กำหนดต้องรอการอนุมัติ 48 ชม. พร้อมทั้งตรวจสอบการกักตัว และการจองโรงแรม/ห้องพัก
ผู้ช่วยโฆษก ศบค. ยืนยันการเดินทางในรูปแบบ Thailand Pass ยังไม่เปลี่ยนแปลง ย้ำผู้เดินทางที่ได้รับวัคซีนไม่ครบเกณฑ์กำหนดต้องรอการอนุมัติ 48 ชม. พร้อมทั้งตรวจสอบการกักตัว และการจองโรงแรม/ห้องพัก
วันนี้ (12 พฤษภาคม 2565) เวลา 12.30 น. ณ โถงกลาง ตึกสันติไมตรี ทำเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์โควิด-19 ยืนยันการเดินทาง Thailand Pass ยังไม่เปลี่ยนแปลง พร้อมเผยถึงการเดินทางเข้าราชอาณาจักรภายหลังการผ่อนคลายมาตรการ ตั้งแต่วันที่ 1 - 11 พฤษภาคม 2565 ในส่วนของผู้เดินทางที่ได้รับการฉีดวัคซีนครบตามเกณฑ์กำหนด จะได้รับข้อยกเว้นไม่ต้องตรวจ RT-PCR เมื่อเดินทางมาถึงประเทศไทย เพื่อลดระยะเวลา และอำนวยความสะดวกให้กับผู้เดินทาง แต่ในกรณีที่ผู้เดินทางไม่ได้รับวัคซีนครบตามเกณฑ์กำหนด ยังคงต้องรอการอนุมัติ 48 ชั่วโมง พร้อมทั้งตรวจสอบรายละเอียดการกักตัว การจองโรงแรม/ห้องพัก อย่างไรก็ตามตั้งแต่วันที่ 1 พ.ค. มีการเดินทางเพิ่มขึ้นอย่างชัดเจน โดยเฉพาะจำนวนผู้ที่เดินทางเข้าราชอาณาจักรทางอากาศ ประมาณ 15,000 รายต่อวัน ส่วนใหญ่เป็นประเทศสิงคโปร์ อินเดีย มาเลเซีย อังกฤษ ออสเตรเลีย สหรัฐอเมริกา สหรัฐอาหรับเอมิเรตส์ กัมพูชา เวียดนาม และเยอรมณี ทั้งนี้ ขอให้ติดตามผลการประชุมหารือ ศบค. ชุดใหญ่ ถึงการปรับมาตรการให้สอดคล้องกับสถานการณ์ปัจจุบัน ในวันศุกร์ ที่ 20 พ.ค. ที่จะถึงนี้
.....................
วันพุธที่ 3 พฤศจิกายน 2564
สธ.เตรียมเปิดจุดฉีดวัคซีนให้แรงงานที่กลับ กทม. และพิจารณาฉีดเข็มกระตุ้นในผู้ได้รับซิโนฟาร์มครบ 2 เข็มพรุ่งนี้
รองนายกรัฐมนตรีและรัฐมนตรีว่าการกระทรวงสาธารณสุขเผย เตรียมเปิดจุดฉีดวัคซีนสำหรับแรงงานจากต่างจังหวัดที่มีนัดฉีดวัคซีนโควิด 19 แต่ต้องกลับเข้ามาทำงานใน กทม. หลังเปิดประเทศ
รองนายกรัฐมนตรีและรัฐมนตรีว่าการกระทรวงสาธารณสุขเผย เตรียมเปิดจุดฉีดวัคซีนสำหรับแรงงานจากต่างจังหวัดที่มีนัดฉีดวัคซีนโควิด 19 แต่ต้องกลับเข้ามาทำงานใน กทม. หลังเปิดประเทศ ส่วนผู้ที่ได้รับวัคซีนซิโนฟาร์มแล้ว 2 เข็ม คณะอนุกรรมการสร้างเสริมภูมิคุ้มกันโรคจะพิจารณาการฉีดเข็มกระตุ้นพรุ่งนี้
วันนี้ (3 พฤศจิกายน 2564 ) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า หลังเปิดประเทศ มีการผ่อนคลายกิจการ/กิจกรรม ประชาชนจะกลับมาใช้ชีวิตและประกอบอาชีพต่างๆ ได้มากขึ้น เชื่อว่าจะช่วยลดความตึงเครียดลง และมั่นใจว่าเมื่อมีการฉีดวัคซีนได้ครอบคลุมมากยิ่งขึ้น ร่วมกับการที่ประชาชนป้องกันตนเองสูงสุดตลอดเวลา และพื้นที่ต่างๆ เคร่งครัดมาตรการ COVID Free Setting โอกาสเสี่ยงติดเชื้อจะน้อยลงมาก หรือหากติดเชื้อวัคซีนจะช่วยไม่ให้มีอาการรุนแรงหรือเสียชีวิต
ส่วนแรงงานต่างจังหวัดที่มีนัดฉีดวัคซีนเข็ม 2 หรือเข็ม 3 ที่ภูมิลำเนา แต่ต้องกลับเข้ามาทำงานใน กทม.หลังเปิดเมือง และประสงค์รับการฉีดวัคซีนใน กทม. ได้มอบหมายให้อธิบดีกรมควบคุมโรคประสานกับอธิบดีกรมการแพทย์ จัดสรรวัคซีนเพื่อฉีดให้กับแรงงานกลุ่มนี้ที่ศูนย์ฉีดวัคซีนกลางบางซื่อ โรงพยาบาลราชวิถีโรงพยาบาลเลิดสิน และสถาบันบำราศนราดูร รวมถึงเตรียมเปิดศูนย์นิมิบุตรอีกครั้งเพื่อเป็นจุดฉีดวัคซีนเพิ่มเติม ยืนยันว่าวัคซีนมีเพียงพอ
สำหรับการฉีดวัคซีนเข็มกระตุ้นให้กับผู้ที่ได้รับวัคซีนซิโนฟาร์มครบ 2 เข็มนั้น ในวันที่ 4 พฤศจิกายนนี้ คณะอนุกรรมการสร้างเสริมภูมิคุ้มกันโรคจะมีการประชุมพิจารณาเรื่องนี้ คาดว่าจะสามารถฉีดให้ได้ เนื่องจากเป็นวัคซีนเชื้อตายเช่นเดียวกับวัคซีนซิโนแวค
**************************** 3 พฤศจิกายน 2564
วันพุธที่ 6 กรกฎาคม 2565
นายกฯ เยือนเมืองกล้วยไข่ "จ.กำแพงเพชร” ติดตามการดำเนินงานด้าน “เกษตร - แก้ความยากจน - พัฒนาคน - บริหารน้ำ” 7 ก.ค. 65
.....
พลเอก ประยุทธ์ จันทร์โอชา นายกรัฐมนตรี มีภารกิจตรวจราชการ จ.กำแพงเพชร เพื่อติดตามการดำเนินงานตามนโยบายของรัฐบาลในด้านต่าง ๆ โดยเฉพาะด้านการเกษตร การขจัดความยากจน พัฒนาคนทุกช่วงวัยอย่างยั่งยืนตามหลักปรัชญาเศรษฐกิจพอเพียง และการบริหารจัดการน้ำ ในวันพฤหัสบดีที่ 7 ก.ค. 65
.
โดยภารกิจของนายกฯ เช่น เยี่ยมชมกิจกรรมการแสดงผลการดำเนินงานแปลงใหญ่กล้วยไข่ของกลุ่มเกษตรกรแปลงใหญ่, มอบบ้านแก่ผู้ยากไร้ จำนวน 1 หลัง และบ้านที่ดำเนินการเสร็จแล้วแก่ผู้แทน จำนวน 10 หลัง ณ บ้านท้องคุ้ง อ.คลองขลุง, ตรวจเยี่ยมการบริหารจัดการน้ำ จัดหาแหล่งน้ำ เพิ่มพื้นที่ชลประทาน ณ ฝายชั่วคราวกั้นแม่น้ำปิง (โครงการหนองขวัญ), และไปพบปะผู้ประกอบการรวมทั้งเกษตรกรกลุ่มปลูกข้าว GAP ขาณุวรลักษบุรี โมเดล อ.ขาณุวรลักษบุรี
.
ทั้งนี้ “ขาณุวรลักษบุรีโมเดล” เป็นโครงการส่งเสริมการปลูกข้าวพื้นนุ่ม ที่กรมการข้าวมุ่งผลักดันให้ จ.กำแพงเพชร เป็นแหล่งปลูกข้าวพื้นนุ่มคุณภาพ มีการบริหารจัดการน้ำจากต้นน้ำถึงปลายน้ำ และถือว่าเป็นโครงการนำร่องที่จะเชื่อมโยงไปยังจังหวัดต่าง ๆ เพื่อให้ชาวนาได้เห็นต้นแบบที่แท้จริงว่าทำนาอย่างไรถึงจะประสบความสำเร็จ
.
อ่านเพิ่มเติม คลิกhttps://www.thaigov.go.th/news/contents/details/56525
#ไทยคู่ฟ้า#ร่วมต้านโควิด19
-------------------
วันพุธที่ 24 พฤศจิกายน 2564
ครม. เห็นชอบขยายเวลาสมัคร “โครงการส่งเสริมและรักษาระดับการจ้างงานในธุรกิจ SMEs” ถึง 20 ธ.ค. 64
....
ที่ประชุม ครม. (23 พ.ย.) เห็นชอบการปรับปรุง “โครงการส่งเสริมและรักษาระดับการจ้างงานในธุรกิจ SMEs” เพื่อช่วยให้ธุรกิจ SMEs ฟื้นตัวจากสถานการณ์โควิด-19 และสามารถดำเนินกิจการต่อไปได้ ดังนี้
.
✅ขยายเวลาการลงทะเบียน : ถึงวันที่ 20 ธ.ค. 64 โดยนายจ้างที่ลงทะเบียนรอบใหม่นี้ จะได้รับเงินอุดหนุนตามจำนวนลูกจ้างสัญชาติไทย คนละ 3,000 บาท สูงสุด 200 คน เป็นเวลา 2 เดือน (ธ.ค. 64 – ม.ค. 65)
✅เงื่อนไขการจ่ายเงินอุดหนุน: นายจ้างต้องนำส่งข้อมูลเงินสมทบผ่านระบบ e-Service ของประกันสังคม ภายในวันที่ 15 ธ.ค. 64
✅วิธีดำเนินงาน : เพิ่มช่องทางการลงทะเบียน ทั้งทางเว็บไซต์ ส่งเสริมการจ้างงานเอสเอ็มอี.doe.go.th และยื่นแบบฟอร์มพร้อมหลักฐาน ณ สนง.จัดหางาน หรือหน่วยเคลื่อนที่
.
ที่สำคัญ! เงินอุดหนุนที่นายจ้างได้รับจากโครงการนี้ จะได้รับการยกเว้นภาษีเงินได้นิติบุคคล/ภาษีเงินได้บุคคลธรรมดา จึงไม่ต้องนำเงินดังกล่าวไปคำนวณเป็นรายได้และรายจ่ายในการหักภาษีแต่อย่างใด
#ไทยคู่ฟ้า#ร่วมต้านโควิด19
-------------------
วันศุกร์ที่ 11 กุมภาพันธ์ 2565
ขสมก. จัดกิจกรรม “ครอบครัว ขสมก. รวมพลัง ตั้งการ์ดต้านภัย COVID-19”
นายกิตติกานต์ จอมดวง จารุวรพลกุล ผู้อำนวยการองค์การขนส่งมวลชนกรุงเทพ ตระหนักถึงสถานการณ์การกลับมาระบาดของโรคติดเชื้อไวรัสโควิด-19 โดยเฉพาะสายพันธุ์ โอมิครอน ที่สามารถแพร่กระจายได้เร็วกว่าสายพันธุ์อื่น ๆ หลังพบผู้ติดเชื้อเพิ่มขึ้นอย่างต่อเนื่อง
นายกิตติกานต์ จอมดวง จารุวรพลกุล ผู้อำนวยการองค์การขนส่งมวลชนกรุงเทพ ตระหนักถึงสถานการณ์การกลับมาระบาดของโรคติดเชื้อไวรัสโควิด-19 โดยเฉพาะสายพันธุ์ โอมิครอน ที่สามารถแพร่กระจายได้เร็วกว่าสายพันธุ์อื่น ๆ หลังพบผู้ติดเชื้อเพิ่มขึ้นอย่างต่อเนื่องในหลายพื้นที่และพนักงานองค์การขนส่งมวลชนกรุงเทพมีจำนวนผู้ติดเชื้อเพิ่มขึ้นทุกวัน จึงมีความห่วงใย ในความปลอดภัยของพนักงานประจำรถ ที่มีความเสี่ยงขณะปฏิบัติงาน โดยจะทำการมอบหน้ากากอนามัย พร้อมสเปรย์และเจลแอลกอฮอล์ให้กับพนักงานทุกคน ภายใต้กิจกรรม “ครอบครัว ขสมก. รวมพลัง ตั้งการ์ดต้านภัย COVID-19” ในวันพฤหัสบดีที่ 10 กุมภาพันธ์ 2565 เวลา 15.00 น. ณ บริเวณลานหน้าเสาธง อาคารสำนักงานใหญ่ เพื่อเป็นการดูแลพนักงานอย่างต่อเนื่อง และขอความร่วมมือพนักงานให้ปฏิบัติตามมาตรการสาธารณสุข อย่างเคร่งครัด เช่น เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากอนามัยตลอดเวลา และการล้างมือเป็นประจำ รวมทั้งกำหนดมาตรการต่าง ๆ เช่น การปฏิบัติงาน นอกสถานที่ตั้ง (Work From Home) การเหลื่อมเวลาการทำงานสลับวันทำงาน และ/หรือบริหารจัดการเวลาการทำงานของพนักงานให้มีความปลอดภัยในการทำงาน เพื่อลดความแออัดในสถานที่ทำงาน การกำชับให้หลีกเลี่ยงการเดินทางใปยังที่ชุมชนหรือพื้นที่เสี่ยงในการติดเชื้อ เป็นต้น เพื่อลดการแพร่ระบาดของโรคติดเชื้อไวรัสโควิด-19 ในวงกว้าง
นอกจากนี้ ขสมก. มีความห่วงใยในความปลอดภัยของผู้ใช้บริการมาโดยตลอด จึงมีมาตรการป้องกันเพื่อลดความเสี่ยงในการแพร่ระบาดของโรคติดเชื้อไวรัสโควิด - 19 ซึ่งสอดคล้องตามมาตรการป้องกันโรคของกรมควบคุมโรค กระทรวงสาธารณสุข โดย ขสมก. ถือปฏิบัติมาอย่างต่อเนื่อง อาทิ ก่อนนำรถโดยสารออกให้บริการจะทำการฉีดพ่นฆ่าเชื้อภายในรถโดยสารทุกคัน การเช็ดทำความสะอาดด้วยน้ำยาฆ่าเชื้อบริเวณจุดสัมผัสต่าง ๆ การเน้นย้ำบริษัท เหมาซ่อมดำเนินการล้างระบบปรับอากาศอย่างสม่ำเสมอ และติดตั้งขวดเจลแอลกอฮอล์ สำหรับให้ผู้ใช้บริการล้างมือบริเวณประตูทางขึ้น - ลงของรถโดยสาร เป็นต้น
วันจันทร์ที่ 21 มีนาคม 2565
​Thailand – Germany forges cooperation on climate finances
​Thailand – Germany forges cooperation on climate finances
March 20, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with the cooperation on climate finances between Thailand and Germany, which is in line with the Prime Minister’s proclamation, at the World Leaders Summit of the United Nations Framework Convention on Climate Change Conference of the Parties (COP26) on November 1, 2021, to be more aggressive in addressing the climate change challenges in every way and every means possible, by aiming at reaching carbon neutrality in 2050, and Net Zero Emission in or before 2065.
Thailand is willing to work together with the country’s nation friends to protect environment and take forward the cooperation on Long-Term Low GHG Emissions Development Strategy (LT-LEDS). On March 14, 2022, Office of Natural Resources and Environmental Policy and Planning, Ministry of Natural Resources and Environment, in collaboration with German Agency for International Cooperation (GIZ), has organized “Thailand Climate Finance Conference: From International to Domestic Mechanism” to disseminate climate financial information and investment to those interested from both public, private, education, and people sectors, as well as the media and independent organizations. The event was also aimed to promote development of low GHG emission technology, and discuss opportunities and challenges of the green business sector. Other than GIZ, Thailand has also forged cooperation on climate change with various international organizations, such as Japan International Cooperation Agency (JICA), UN, UNDP, FAO, NDCs, etc.
According to the Government Spokesperson, the Prime Minister has confidence in the potential of Thailand’s green economic development, which could be built upon to enhance the country’s status as sustainable and green industrial hub. The BCG Economic Model has been focused to add value and increase competitiveness while taking into account environmental protection, low GHG emission manufacturing, and the SDGs. The Government has a policy to promote electric vehicles (EVs) industry to encourage domestic use of EVs, and elevate Thailand as regional hub and base for EVs production. The areas of alternative and renewable energy, as well as reuse & recycle, will also be promoted to ensure balanced, sustainable and inclusive growth going forward.
วันพุธที่ 12 มกราคม 2565
รัฐมนตรีว่าการกระทรวงยุติธรรม ชมยุติธรรมจังหวัดสุโขทัย เร่งประสานกระทรวงแรงงาน-สถานทูต ช่วยคนไทยในเกาหลีป่วยติดเชื้อในสมองกลับบ้าน
รัฐมนตรีว่าการกระทรวงยุติธรรม ชมยุติธรรมจังหวัดสุโขทัย เร่งประสานกระทรวงแรงงาน-สถานทูต ช่วยคนไทยในเกาหลีป่วยติดเชื้อในสมองกลับบ้าน ญาติปลื้มขอบคุณทุกหน่วยงาน ชี้ปีนี้ตั้งใจทำงานเชิงรุกช่วยเหลือชาวบ้าน
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า สำนักงานยุติธรรมจังหวัดสุโขทัย ได้รับการร้องขอความช่วยเหลือจากญาติของ นายสุทน คำเถิน ชาว อ.บ้านด่านลานหอย จ.สุโขทัย ที่เดินทางไปทำงานที่เกาหลีใต้ 5 ปี ไม่มีงานประจำ รับจ้างทั่วไป และได้ป่วยติดเชื้อไวรัสทางสมอง อยากให้ช่วยประสานนำตัวกลับประเทศ ซึ่งทางยุติธรรมจังหวัดได้ประสานกับกระทรวงแรงงาน และสถานทูตให้แล้ว เบื้องต้นทราบว่า ค่าใช้จ่ายในการรักษาพยาบาลขณะนี้ 80 ล้านวอน เป็นเงินไทยประมาณ 2.2 ล้านบาท ทางสถานทูตไทยได้เปิดรับการบริจาคมาได้ 8 ล้านวอน ขณะนี้ผู้ป่วยอาการยังทรงตัวแต่หมอยังไม่อนุญาตให้ขึ้นเครื่องบิน ยังต้องรอดูอาการอีกสักระยะ โดยทางกระทรวงแรงงานและกระทรวงต่างประเทศกำลังประสานและให้การช่วยเหลืออยู่ ซึ่งจากนี้ไปเป็นหน้าที่การดำเนินงานของกระทรวงการต่างประเทศ
นายสมศักดิ์ กล่าวว่า ตนต้องขอชื่นชมสำนักงานยุติธรรมจังหวัด ที่แม้เรื่องนี้จะไม่ใช่เรื่องโดยตรงที่มีหน้าที่รับผิดชอบ แต่เมื่อมีชาวบ้านที่เดือดร้อนมาขอความช่วยเหลือ ก็จัดการประสานภาคส่วนต่างๆได้เป็นอย่างดี ซึ่งตรงกับความตั้งใจของตนที่อยากให้ทุกหน่วยงานในกระทรวงยุติธรรมทำงานเชิงรุกและบูรณาการร่วมกับหน่วยงานต่างๆ ทั้งในและนอกกระทรวงเพื่อประโยชน์ของชาวบ้าน และต้องขอขอบคุณสำนักงานแรงงานจังหวัดสุโขทัย กระทรวงแรงงานและกระทรวงการต่างประเทศที่ให้ความร่วมมือในการช่วยเหลือชาวบ้าน โดยการทำงานของกระทรวงยุติธรรมในปีนี้ เราจะเน้นการช่วยเหลือประชาชนเป็นหลัก นำความยุติธรรมใส่มือประชาชน และเป็นที่พึ่งสำหรับประชาชนที่ต้องการความยุติธรรมและการช่วยเหลือ
ด้าน น.ส.ศุภกานต์ คำเถิน พี่สาวนายสุทน กล่าวว่า ต้องขอขอบคุณกระทรวงยุติธรรม สำนักงานยุติธรรมจังหวัดสุโขทัย สำนักงานแรงงานจังหวัดสุโขทัย กระทรวงการต่างประเทศที่ช่วยประสานกับหน่วยงานต่างๆให้ รวมทั้งกระทรวงแรงงานและสถานทูตที่เร่งดำเนินการช่วยเหลือ เพราะครอบครัวของเราลำบากไม่ได้ร่ำรวย มีอาชีพทำไร่ทำนา ถ้าเราไม่ได้รับการช่วยเหลือเราก็ไม่รู้จะต้องทำยังไงแล้ว ขอบคุณทุกหน่วยงานที่ช่วยครอบครัวของเราอย่างเต็มที่
วันพฤหัสบดีที่ 21 ตุลาคม 2564
โฆษกดีอีเอสเตือนอย่าหลงเชื่อ SMS ให้ประชาชนกรอกข้อมูลส่วนตัวลงทะเบียนรับสิทธิ์โครงการคนละครึ่งเฟส 4
โฆษกดีอีเอสเตือนอย่าหลงเชื่อ SMS ให้ประชาชนกรอกข้อมูลส่วนตัวลงทะเบียนรับสิทธิ์โครงการคนละครึ่งเฟส 4
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ข้อมูลเกี่ยวกับประเด็นเรื่องโครงการคนละครึ่งส่งSMSให้ประชาชนลงทะเบียนรับสิทธิ์สำหรับเฟส4ทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยธนาคารกรุงไทยพบว่าประเด็นดังกล่าวนั้นเป็นข้อมูลเท็จ
กรณีที่มีประชาชนได้รับSMSกล่าวถึงประเด็นเรื่องการลงทะเบียนรับสิทธิ์โครงการคนละครึ่งเฟส4นั้นทางธนาคารกรุงไทยได้ตรวจสอบและชี้แจงว่าข้อความดังกล่าวเป็นการกระทำของมิจฉาชีพที่แอบอ้างโครงการคนละครึ่งส่งSMSหลอกขอข้อมูลส่วนตัวโดยส่งLinkปลอมให้กรอกข้อมูลเพื่อยืนยันตัวตนและนำไปทุจริตโอนเงินออกจากบัญชีลูกค้าซึ่งธนาคารกรุงไทยไม่มีนโยบายขอข้อมูลส่วนตัวข้อมูลทางการเงินและข้อมูลบัตรเดบิตของประชาชนโดยการส่งSMSแต่อย่างใดจึงขอให้ประชาชนระมัดระวังในการให้ข้อมูลส่วนตัวและข้อมูลสำคัญทางการเงินที่ไม่ควรเปิดเผยเช่นเลขบัตรประชาชนรหัสหลังบัตรเลขหน้าบัตรเดบิต16หลักวันหมดอายุรหัสPinเลขCVV 3ตัวและรหัสOTPหากในกรณีที่ประชาชนหลงให้ข้อมูลไปแล้วสามารถแจ้งไปยังธนาคารกรุงไทยContact Centerโทร. 02 111 1111หรือตำรวจในพื้นที่เพื่อแจ้งความดำเนินคดีและสายด่วนศูนย์ปราบปรามอาชญากรรมทางเทคโนโลยีสารสนเทศสำนักงานตำรวจแห่งชาติ(ศปอส.ตร.)โทร. 1155, 1599และสายด่วนปปง.โทร. 1710
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆซึ่งหากประชาชนมีความสนใจรับทราบข่าวสารหรือผลิตภัณฑ์ของธนาคารสามารถตรวจสอบข้อมูลที่ถูกต้องได้ที่เว็บไซต์www.krungthai.comเฟซบุ๊กKrungthai CareหรือโทรContact Centerโทร02-111-1111นอกจากนี้หากประชาชนพบข้อมูลการกระทำผิดเบาะแสการฉ้อโกงหรือหลอกลวงทางโซเชียลต่างๆสามารถแจ้งเข้ามาได้ผ่านช่องทางดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและโทรสายด่วนGCC 1111ต่อ87รวมทั้งศูนย์รับเรื่องร้องเรียนปัญหาออนไลน์โทร. 1212เพื่อจะประสานต่อไปยังหน่วยงานที่เกี่ยวข้องต่อไป
************
วันอังคารที่ 5 กรกฎาคม 2565
ปลัด สธ. ระบุ ยังพบการติดเชื้อ “โควิด” ระลอกเล็กได้ สั่งหน่วยงานสาธารณสุขเตรียมพร้อมรองรับ แนะประชาชนใช้มาตรการป้องกันตนเองและฉีดวัคซีน
ปลัดกระทรวงสาธารณสุข ระบุ หลังพ้นการระบาดใหญ่ยังสามารถพบการติดเชื้อ “โควิด” เป็นระลอกเล็กๆ ได้ เผยให้หน่วยงานสาธารณสุขเตรียมความพร้อมรองรับแล้ว ทั้งบุคลากรสาธารณสุข เตียง ยาและเวชภัณฑ์ ยังไม่จำเป็นต้องยกระดับการแจ้งเตือน ขอความร่วมมือประชาชนยังคง
ปลัดกระทรวงสาธารณสุข ระบุ หลังพ้นการระบาดใหญ่ยังสามารถพบการติดเชื้อ“โควิด” เป็นระลอกเล็กๆ ได้เผยให้หน่วยงานสาธารณสุขเตรียมความพร้อมรองรับแล้ว ทั้งบุคลากรสาธารณสุข เตียง ยาและเวชภัณฑ์ยังไม่จำเป็นต้องยกระดับการแจ้งเตือน ขอความร่วมมือประชาชนยังคงมาตรการ 2U ในการป้องกันตนเองและมาฉีดวัคซีน
วันนี้ (5 กรกฎาคม 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า สถานการณ์โรคโควิด 19ของประเทศไทย เข้าสู่ระยะหลังการระบาดใหญ่ (Post-Pandemic) ตามแผนที่วางไว้ ซึ่งจากนี้เราต้องใช้ชีวิตอยู่ร่วมกับโควิด (Living with COVID) เหมือนอย่างโรคอื่นๆ ซึ่งหมายความว่า ยังสามารถพบการติดเชื้อได้แต่ความรุนแรงของโรคลดลง การเข้ารับการรักษาในโรงพยาบาลจะไม่มากเกินระบบสาธารณสุขที่มีจะรองรับได้ โดยจากการผ่อนคลายมาตรการ เปิดกิจการและกิจกรรมต่างๆ มากขึ้น เพื่อให้ประชาชนสามารถใช้ชีวิตใกล้เคียงปกติและขับเคลื่อนเศรษฐกิจของประเทศ รวมถึงมีการเปิดประเทศ ทำให้มีผู้เดินทางเข้าประเทศมากขึ้น อาจพบการติดเชื้อเพิ่มขึ้นเป็นระลอกเล็กๆ (Small Wave) ซึ่งเป็นเรื่องที่สามารถเกิดขึ้นได้ แต่จะไม่ใช่การระบาดใหญ่ โดยกระทรวงสาธารณสุขมีการเตรียมความพร้อมรองรับตามแนวทาง 3 พอ คือ หมอพอ เตียงพอ ยาและเวชภัณฑ์พอ
“ขณะนี้สถานการณ์เริ่มมีแนวโน้มเพิ่มขึ้นเป็นระลอกเล็กๆ จึงมีการเตรียมความพร้อมระบบสาธารณสุขไว้รองรับ โดยกำชับและแจ้งไปยังหน่วยงานสาธารณสุขทั่วประเทศ ให้บุคลากรทางการแพทย์ระมัดระวังป้องกันตนเองในการให้บริการ เตรียมความพร้อมยา เวชภัณฑ์ สำรองเตียง ความพร้อมระบบส่งต่อ และเร่งเดินหน้าการฉีดวัคซีนเข็มกระตุ้น รวมทั้งขอความร่วมมือประชาชนในการคงมาตรการป้องกันโรคส่วนบุคคล จะช่วยลดการติดเชื้อและหยุดระลอกเล็กๆ เหล่านี้ลงได้” นพ.เกียรติภูมิกล่าว
นพ.เกียรติภูมิกล่าวต่อว่า ขณะนี้ยังคงแจ้งเตือนภัยโควิด 19 ในระดับ 2 ยังไม่จำเป็นต้องยกระดับการแจ้งเตือนโดยในการควบคุมป้องกันการแพร่ระบาด เน้นตามมาตรการ 2U ได้แก่ Universal Prevention คือ มาตรการป้องกันโรคทั้งเว้นระยะห่าง ล้างมือ สวมหน้ากาก แม้จะมีการออกประกาศให้สวมหน้ากากโดยสมัครใจ แต่แนะนำให้ยังต้องสวมในกลุ่มผู้ติดเชื้อ ผู้สัมผัสเสี่ยงสูง กลุ่มที่เสี่ยงติดเชื้อแล้วมีอาการรุนแรง รวมถึงยังต้องสวมเมื่อไม่สามารถเว้นระยะห่างจากผู้อื่นได้ การเข้าร่วมกิจกรรมที่มีคนจำนวนมาก การอยู่ในสถานที่เสี่ยงหรือสถานที่แออัด และUniversal Vaccination คือ มาตรการฉีดวัคซีนให้ครอบคลุม โดยเฉพาะเข็มกระตุ้น เพื่อให้มีภูมิคุ้มกันสูงขึ้นอย่างต่อเนื่อง ซึ่งจะช่วยลดความเสี่ยงการติดเชื้อ ช่วยป้องกันอาการรุนแรงและเสียชีวิต ทำให้ลดการเข้ารักษาเป็นผู้ป่วยหนักในโรงพยาบาล และระบบสาธารณสุขสามารถรองรับได้
************************************** 5 กรกฎาคม 2565
วันจันทร์ที่ 28 กุมภาพันธ์ 2565
รมว.พม. เปิดโรงเรียนครอบครัว (ศูนย์การเรียนรู้โรงเรียนนครไทย) สอนชุมชนสร้างครอบครัวเข้มแข็ง พร้อมเตรียมตั้งสถาบันเพาะกล้าคุณธรรม เพิ่มโอกาสการศึกษาพร้อมอาชีพให้เด็กด้อยโอกาส
รมว.พม. เปิดโรงเรียนครอบครัว (ศูนย์การเรียนรู้โรงเรียนนครไทย) สอนชุมชนสร้างครอบครัวเข้มแข็ง พร้อมเตรียมตั้งสถาบันเพาะกล้าคุณธรรม เพิ่มโอกาสการศึกษาพร้อมอาชีพให้เด็กด้อยโอกาส
วันนี้ (25 ก.พ. 65) เวลา 13.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่จังหวัดพิษณุโลก ณ โรงเรียนนครไทย ตำบลนครไทย อำเภอนครไทย เพื่อเป็นประธานเปิดโรงเรียนครอบครัว (ศูนย์การเรียนรู้โรงเรียนนครไทย) และห้องสมุดดิจิทัล ปันความรู้ พร้อมทั้งพบปะพูดคุยเครือข่ายสภาเด็กและเยาวชน และให้กำลังใจผู้ปกครอง จากนั้น เดินทางไปตรวจเยี่ยมสถานที่สำหรับการก่อตั้งสถาบันเพาะกล้าคุณธรรมจังหวัดพิษณุโลก พร้อมทั้งพบปะพูดคุยกับผู้นำท้องถิ่นและชาวบ้านในพื้นที่ตำบลเนินเพิ่ม อำเภอนครไทย
นายจุติเปิดเผยว่า โรงเรียนครอบครัว (ศูนย์การเรียนรู้โรงเรียนนครไทย) เพื่อเป็นศูนย์กลางการเรียนรู้ของชุมชน ด้วยการส่งเสริมความรู้ให้กับพ่อแม่ ผู้ปกครอง หรือบุคคลที่ดูแลเด็กและเยาวชนในครอบครัว ให้เกิดการเลี้ยงดูที่ถูกต้องเหมาะสมเป็นไปอย่างมีประสิทธิภาพ มีพัฒนาการสมวัย และมีทักษะที่จำเป็นต่อการดำรงชีวิต โดยหน่วยงานของกระทรวง พม. และหน่วยงานภาคีเครือข่ายในพื้นที่ทั้งภาครัฐ เอกชน ประชาสังคม และบุคคลทรงคุณค่าในชุมชน ได้บูรณาการการทำงานร่วมกัน เปรียบเสมือนห้องทดลองทางสังคม ซึ่งเป็นประโยชน์ต่อเด็ก เยาวชน และครอบครัว อย่างเป็นรูปธรรม นำไปสู่การขับเคลื่อนทั่วทั้งพื้นที่ของประเทศต่อไป
สำหรับสถาบันเพาะกล้าคุณธรรมจังหวัดพิษณุโลก จัดตั้งขึ้นเพื่อพัฒนาเด็กและเยาวขน ที่อาศัยในครอบครัวยากจน หรือสภาพครอบครัวยากลำบาก กำพร้า หรือถูกทอดทิ้ง แต่เป็นเด็กที่มีความใส่ใจในการศึกษา มีความประพฤติตี มีคุณธรรม โดยให้ความอุปการะ และส่งเสริมการศึกษาในระดับมัธยมศึกษา และอาชีวะศึกษา ร่วมกับโรงเรียนนครไทย และวิทยาลัยการอาชีพนครไทย กระทรวงศึกษาธิการ พร้อมทั้งเสริมสร้างทักษะในการประกอบอาชีพไปพร้อมๆ กัน เพื่อให้เด็กและเยาวชนเป็นต้นกล้าคุณธรรมของสังคมไทยในอนาคต และพร้อมปรับตัวให้ทันต่อการเปลี่ยนแปลงของสังคม อีกทั้งยึดมั่นหลักปรัชญาเศรษฐกิจพอเพียง เป็นหลักในการดำเนินชีวิต เพื่อให้สามารถอยู่ในสังคมได้อย่างมีความสุข และช่วยเหลือผู้อื่นได้เมื่อมีโอกาส
วันศุกร์ที่ 11 กุมภาพันธ์ 2565
สธ.ดำเนินการทางวินัยเจ้าหน้าที่ รพ.บางละมุง ลักบัตร ATM ผู้ป่วยไปกดเงิน
ผู้ตรวจราชการกระทรวงสาธารณสุข เขตสุขภาพที่ 6 แจงกรณีญาติร้องเรียนบัตร ATM ของผู้ป่วยที่เสียชีวิตในโรงพยาบาลบางละมุงหาย และมีการถอนเงินสดออกไป 4,500 บาท ได้สั่งการให้ตรวจสอบเร่งด่วนพบเจ้าหน้าที่ผู้ช่วยเหลือคนไข้ลักลอบนำบัตร ATM ไปกดเงินจริง
ผู้ตรวจราชการกระทรวงสาธารณสุข เขตสุขภาพที่ 6 แจงกรณีญาติร้องเรียนบัตร ATM ของผู้ป่วยที่เสียชีวิตในโรงพยาบาลบางละมุงหาย และมีการถอนเงินสดออกไป 4,500 บาท ได้สั่งการให้ตรวจสอบเร่งด่วนพบเจ้าหน้าที่ผู้ช่วยเหลือคนไข้ลักลอบนำบัตร ATM ไปกดเงินจริง ขณะนี้ดำเนินการทางวินัยแล้ว ส่วนทางคดีเจ้าหน้าที่ตำรวจจะดำเนินการตามกฎหมายต่อไป
วันนี้ (11 กุมภาพันธ์ 2565) นพ.ณรงค์ อภิกุลวณิช ผู้ตรวจราชการกระทรวงสาธารณสุข เขตสุขภาพที่ 6 เปิดเผยความคืบหน้า กรณีญาติผู้ป่วยที่รักษาตัวในโรงพยาบาลบางละมุง จ.ชลบุรี ตรวจสอบทรัพย์สินของผู้ป่วยหลังเสียชีวิตพบบัตร ATM หายไปและมีการนำไปถอนเงินออกไป 4,500 บาท ว่า ผู้ป่วยรายดังกล่าวเป็นชายไทยอายุ 62 ปี ป่วยโรคไตเรื้อรัง เข้ารับการรักษาที่โรงพยาบาลบางละมุง เมื่อวันที่ 25 มกราคม 2565 ช่วงแรกรู้สึกตัวดีมีอาการเหนื่อยเล็กน้อย ต่อมาวันที่ 28 มกราคม 2565 มีอาการเหนื่อยมากขึ้น จึงย้ายมาที่หอแยกโรค (Isolated ward) ได้รับการฟอกไต 4 ครั้ง แต่อาการทรุดลงและเสียชีวิตในวันที่ 8 กุมภาพันธ์ 2565 เวลา 11.50 น. โรงพยาบาลได้แจ้งให้ญาติมารับศพและทรัพย์สินที่ติดตัวระหว่างป่วยคืน ซึ่งในเวลาต่อมา บุตรสาวของผู้เสียชีวิตได้โทรศัพท์มาแจ้งว่า บัตร ATM และเงินสดในกระเป๋าหายไป โดยมี SMS ของธนาคารแจ้งมาที่โทรศัพท์ผู้เสียชีวิตว่ามีการกดเงินสดโดยใช้บัตร ATM เมื่อวันที่ 2 กุมภาพันธ์ 2565 เป็นเงิน 4,500 บาท ทั้งนี้ โรงพยาบาลได้รับเรื่องและจะสอบสวนเจ้าหน้าที่ที่เกี่ยวข้องต่อไป ส่วนญาติได้ไปแจ้งความที่สถานีตำรวจเพื่อเดินเรื่องตรวจสอบกล้องวงจรปิดของทางธนาคาร
นพ.ณรงค์ กล่าวต่อว่า หลังทราบเรื่องได้กำชับให้ผู้อำนวยการโรงพยาบาลเร่งตรวจสอบข้อเท็จจริงจากบุคคลที่เกี่ยวข้องทั้งหมด และตรวจสอบกล้องวงจรปิดของโรงพยาบาล ล่าสุดได้รับรายงานว่า พบผู้กระทำความผิดแล้ว เป็นพนักงานกระทรวงสาธารณสุข (พกส.) ของโรงพยาบาล ตำแหน่งผู้ช่วยเหลือคนไข้ ได้รับสารภาพว่า เป็นคนนำบัตร ATM ของผู้ป่วยซึ่งขณะนั้นไม่รู้สึกตัวไปกดเงินสดเป็นจำนวน 4,500 บาทจริง โรงพยาบาลบางละมุงจึงดำเนินการทางวินัยอย่างเด็ดขาด ส่วนในทางคดี เจ้าหน้าที่ตำรวจจะดำเนินการตามกฎหมายต่อไป พร้อมกันนี้ ได้นำกรณีที่เกิดขึ้นมาเป็นบทเรียน ชี้แจงและกำชับบุคลากรทุกหน่วย ให้ปฏิบัติหน้าที่ด้วยความซื่อสัตย์สุจริตรักษาภาพลักษณ์ที่ดีของวิชาชีพและขององค์กร และปรับปรุงระบบดูแลความปลอดภัยในทรัพย์สินของผู้ป่วยและญาติให้รัดกุมมากขึ้น
************************************** 11 กุมภาพันธ์ 2565
วันพฤหัสบดีที่ 19 สิงหาคม 2564
​โฆษกรัฐบาลเผยพ.ร.บ.ยาเสพติดให้โทษฯ ปลดพืชกระท่อมออกจากยาเสพติดให้โทษมีผล 24 สิงหาคม นี้ ผู้กระทำผิดกรณีพืชกระท่อมได้ปล่อยตัวทันที 1,038 คน
​โฆษกรัฐบาลเผยพ.ร.บ.ยาเสพติดให้โทษฯ ปลดพืชกระท่อมออกจากยาเสพติดให้โทษมีผล 24 สิงหาคม นี้ ผู้กระทำผิดกรณีพืชกระท่อมได้ปล่อยตัวทันที 1,038 คน
วันนี้ 19 สิงหาคม 2564 นายอนุชา บูรพชัยศรี โฆษกประจำสำนักนายกรัฐมนตรี เผยว่าพระราชบัญญัติยาเสพติดให้โทษ (ฉบับที่ 8) พ.ศ. 2564 ซึ่งจะมีผลวันที่ 24 สิงหาคม 2564 เป็นการปลดพืชกระท่อมออกจากยาเสพติดให้โทษ ทำให้ประชาชนสามารถปลูกและขายได้ รวมทั้งมีการปล่อยผู้กระทำความผิดตามกฏหมายพืชกระท่อมในวันที่ 24 สิงหาคม 2564 จำนวน 1,038 ราย โดยถือว่าไม่เคยกระทำความผิด สำหรับผู้ถูกจับกุมหรือจำเลยในชั้นต่าง ๆ จะได้ดำเนินการตามแนวทางการปฏิบัติของหน่วยงานที่เกี่ยวข้องในการปล่อยตัวผู้กระทำความผิดและผู้ต้องขังคดีความผิดเกี่ยวกับพืชกระท่อมต่อไป
เบื้องต้นภาครัฐจะได้รับประโยชน์เมื่อมีการปลดกระท่อมออกจากยาเสพติดให้โทษ สามารถลดค่าใช้จ่ายทั้งในส่วนของภาครัฐและผู้ต้องหาหรือจำเลย 1,691,287,000 บาท โดยสถาบันวิจัยเพื่อการพัฒนาประเทศ (ทีดีอาร์ไอ) ศึกษาพบว่าค่าใช้จ่ายเฉลี่ยต่อคดีที่เข้าสู่การพิจารณาของศาลเท่ากับ 76,612 บาท ซึ่งคดีข้อหาพืชกระท่อมที่ขึ้นสู่ศาลตั้งแต่ 1 มกราคม 2563 - 30 มิถุนายน 2564 มีอยู่ถึง 22,076 คดี
โฆษกประจำสำนักนายกรัฐมนตรี ยังเปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรมยังกำชับให้สำนักงานคณะกรรมการป้องกันและปราบปรามยาเสพติด (สำนักงาน ป.ป.ส.) เร่งสร้างการรับรู้ให้กับประชาชนทราบถึงข้อกฎหมายว่า ตั้งแต่วันที่ 24 สิงหาคม 2564 ประชาชนสามารถปลูกและบริโภคกระท่อมตามวิถีชาวบ้าน รวมทั้งยังซื้อหรือขายใบกระท่อมโดยไม่ผิดกฎหมาย อย่างไรก็ตาม หากมีการนำไปผสมยาเสพติดอื่นๆ เช่น 4 × 100 เป็นความผิดตามกฎหมาย สำหรับการนำเข้าหรือส่งออกไปต่างประเทศในเชิงอุตสาหกรรมนั้น ต้องขออนุญาตก่อน
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังย้ำถึงการปราบปรามยาเสพติดเป็นวาระสำคัญเร่งด่วน โดยเน้นจับกุม ยึดทรัพย์ ลงโทษทางอาญา เครือข่ายผู้ค้า ควบคู่ไปกับบำบัดโดยนำผู้เสพเข้าสู่กระบวนการรักษาที่เหมาะสม ขณะเดียวกัน ต้องรณรงค์สร้างการรับรู้และภูมิคุ้มกันในกลุ่มเป้าหมายทุกช่วงวัย รวมถึงกลุ่มเสี่ยงที่เป็นแรงงานนอกระบบด้วย” นายอนุชา ฯ กล่าว
วันจันทร์ที่ 6 ธันวาคม 2564
“ชัยวุฒิ” ปลื้มยอดผู้เข้าชมไทยแลนด์พาวิลเลี่ยนทะลุครึ่งล้าน
“ชัยวุฒิ” ปลื้มยอดผู้เข้าชมไทยแลนด์พาวิลเลี่ยนทะลุครึ่งล้าน
“ชัยวุฒิ”รมว.ดีอีเอสปลื้มผลงาน“ไทยแลนด์พาวิลเลียน”ในงานเวิลด์เอ็กซ์โป2020ดูไบดึงดูดยอดผู้เข้าชมกว่า5แสนคนติดท็อป5ได้รับความนิยมสูงสุดเผยวานนี้(5ธ.ค. 64)เป็นประธานเปิดงานวันชาติไทยInternational Dayเทิดพระเกียรติฯ
นายชัยวุฒิธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส)กล่าว่าจากการเข้าร่วมงานเวิลด์เอ็กซ์โป2020ดูไบหลังเปิดการจัดแสดงอาคารแสดงประเทศไทย(ไทยแลนด์พาวิลเลี่ยน)ผ่านไปราว2เดือนล่าสุดมีจำนวนผู้เข้าชมแล้วมากกว่า5แสนคนและติดอันดับท็อป5ที่ได้รับความนิยมสูงสุดจากจำนวนประเทศที่เข้าร่วมงาน192ประเทศรวมถึงมียอดคนเเชร์คลิปในโซเชียลมากเป็นอันดับ1ของโลก
ทั้งนี้การจัดงานในส่วนของไทยเเลนด์พาวิลเลี่ยนได้นำเสนอโดยแนวคิด“การขับเคลื่อนสู่อนาคต” (Mobility for the Future)โดยจะเป็นกุญแจสำคัญในการกระตุ้นเศรษฐกิจจากการสร้างภาพลักษณ์ที่ดีอีกทั้งเพิ่มความเชื่อมั่นในศักยภาพของประเทศสู่สายตานักลงทุนทั่วโลกผ่านความพร้อมด้านโครงสร้างพื้นฐานดิจิทัลขณะเดียวกันก็นำเสนอเอกลักษณ์และความเป็นไทยซึ่งยังคงเป็นปัจจัยสำคัญที่สร้างความตื่นตาตื่นใจและได้รับความสนใจอย่างล้นหลามจากผู้เข้าชมทั่วทุกมุมโลก
สำหรับการจัดแสดงนิทรรศการมี4องค์ประกอบ ได้แก่Thai Mobility (ประวัติศาสตร์) Mobility of Life (การสร้างชาติ) Mobility of The Future (เทคโนโลยีโลกอนาคต)และHeart of Mobility (ความประทับใจที่ต่างชาติหลงใหล)
นายชัยวุฒิกล่าวว่าวานนี้(5ธ.ค.64)ยังได้เป็นประธานเปิดงานวันชาติไทยInternational Dayเทิดพระเกียรติพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร ในงานเวิลด์เอ็กซ์โป2020โดยมีดร.ธานีบินอาเหม็ดอัลเซยูดีรัฐมนตรีว่าการกระทรวงการค้าต่างประเทศเป็นผู้เเทนรัฐบาลสหรัฐอาหรับเอมิเรตส์ได้เข้าร่วมฉลองกับประเทศไทยด้วย
พร้อมกันนี้ได้เป็นผู้เเทนไทยนำคณะข้าราชการทูตานุทูตเเละทีมงานนักเเสดงไทยรวมถึงประชาชนคนไทยที่อาศัยอยู่ณเมืองดูไบร่วมกันน้อมลำรึกถึงพระมหากรุณาธิคุณของพระบาทสมเด็จพระบรมชนกาธิเบศมหาภูมิพลอดุลยเดชมหาราชบรมนาถบพิตร
“คนไทยควรภูมิใจในความเป็นชาติไทยตั้งแต่เปิดงานเวิลด์เอ็กซ์โปฯเมื่อเดือนตุลาคมอาคารไทยแลนด์พาวิลเลี่ยนได้รับความนิยมมีคนมาเยี่ยมชมมากที่สุดลำดับต้นๆของงานรวมถึงสิ่งที่น่ายินดีอีกอย่างหนึ่งก็คืออาหารไทยเป็นที่นิยมมากทำให้ร้านอาหารไทยที่อาคารเเสดงประเทศไทยในเเต่ละวันก็ขายดีมีคนมาต่อคิวทานเป็นจำนวนมาก ทั้งหมดนี้คือความตั้งใจของรัฐบาลไทยที่ท่านนายกรัฐมนตรีพล.อ.ประยุทธ์จันทร์โอชาต้องการสร้างประเทศไทยให้เป็นฮับของการลงทุนในภูมิภาคเอเชียตะวันออกเฉียงใต้ทั้งทางด้านการค้าการลงทุนการเเพทย์การเกษตรพลังงาน นวัตกรรม ดิจิทัลเเละการท่องเที่ยว”นายชัยวุฒิกล่าว
*************